પ્રશ્ન બધાનો માથાનો દુ:ખાવો સાબીત થયો છે. તેને ટાળવા માણસ અધિરો બન્યો છે. રોજ અવનવા સંશોધન કરી અવનવી ઔષધી શોધી કાઢતો માણસ દુ:ખી શા માટે થઈ રહ્યો છે. એક તરફ ઔષધિની ખોજ કરતો માણસ ઊભો છે. તો બીજી તરફ ખાદ્ય પદાર્થોમાં ઝેરી દ્રવ્યોની ભેળસેળ કરતો માણસ અડીખમ બનીને ઊભો છે. ખબર નથી પડતી મૄત્યુને શી રીતે ખાળી શકાશે. એક મકાન ખાલી કરવાનું કામ ચાલતું હતુ. એટલામાં કોઈ એક મજૂરનો અવાજ આવ્યો. આ  કબાટ ખૂબ વજનદાર લાગે છે. થોડા વધુ માણસોને બોલાવવા પડશે. શેઠના કાને તે વાત પડતા જ શેઠે થોડા વધુ મજૂરો બોલાવ્યા. મજૂરો આવી પહોંચ્યા. આવનાર મજૂરોને કબાટ બહાર કાઢવાનો છે કે અંદર લઈ જવાનો છે, તે કહેવામાં આવ્યું ન હતુ. તેથી આવનાર મજૂરો કબાટને અંદર ધક્કો મારી કબાટને અંદર લઈ જવા પ્રયત્ન કરતા હતા. જ્યારે અગાઉ કામ કરતા હતા તે મજૂરો કબાટને બહાર કાઢવા મથતા હતા. બંને વચ્ચે સંકલન ન હતુ. કબાટ શી રીતે બહાર નીકળી શકે?